અમદાવાદ: એક તરફી પ્રેમમાં પાગલ બનેલા આશિકે સરકારી નોકરી કરતી પરિણીત યુવતીની સાસરીમાં લવલેટર તેમજ ગિફ્ટ મોકલીને યુવતીની જિંદગી બરબાદ કરી દીધી હોવાનો ચોંકાવનારો કિસ્સો પ્રકાશમાં આવ્યો છે. આશિકનાં કરતૂતોના કારણે છેલ્લા એક વર્ષથી યુવતી તેના પિયરમાં રહે છે. તેમ છતાંય આશિકે સાસરીમાં ગિફ્ટ અને લવલેટર મોકલવાનું બંધ નહીં કરતાં યુવતીની જિંદગી નરક સમાન બની ગઈ છે. નરોડા પોલીસે અજાણ્યા યુવકો વિરુદ્ધમાં ગુનો દાખલ કરીને તપાસ શરૂ કરી છે.